Иво Џима (у преводу „Сумпорно острво“) је јапанско острво из скупине вулканских острва. Налази се 1.200 км од главног града Токија, док је управно део Огасавара, једног од осам токијских села (мада је само острво ненастањено). Острво је најпознатије по бици за Иво Џиму из 1945, једном од кључних сукоба Сједињених Држава и Јапана током Другог светског рата. У популарној култури, острво је, барем на Западу, најпознатије по фотографији Подизање заставе на Иво Џими коју је израдио фотограф Џо Розентал. Острво је до 1968. године било под америчком окупацијом, након чега је враћено Јапану.